《看缙云山图》
唐代·李翔

谓见仙都二十年，忽逢图画顿欣然。云岩不似人间世，物象翻疑洞里天。

迥压鳌头当海眼，直侵鹏路倚星躔。顶湖纵去无多地，空见霜流百丈泉。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。